El règim jurídic de les taxes i els preus públics de la Generalitat de Catalunya està constituït pel Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, en el qual s'han refós en un únic cos normatiu la Llei 15/1997, de 24 de desembre, de taxes i preus públics, i també totes les lleis de pressupostos, de mesures i d'altres que l'han anat modificant.
La disposició addicional tercera del Text refós estableix per als departaments de la Generalitat l'obligació de publicar, mitjançant ordre, la relació de les taxes que gestionen directament i també les que gestionen els organismes i les entitats que en depenen, dins el termini de dos mesos, a comptar des de la data d'entrada en vigor de la Llei que les modifiqui, en creï de noves o n'actualitzi els imports.
A més, es preveu que aquesta relació s'ha d'exposar en totes les dependències i oficines del Departament i dels organismes o les entitats corresponents, i ha d'estar a disposició dels contribuents que la sol·licitin.
Enguany, cal tenir en compte que la Llei 2/2015, de l'11 de març, de pressupostos de la Generalitat de Catalunya per al 2015, ha previst a l'article 44 que els tipus de quantia fixa de les taxes vigents de la Generalitat s'elevin, per a l'any 2015, fins a la quantitat que resulti de l'aplicació del coeficient 1,05 a la quantia de l'any 2014, llevat dels de les taxes amb quotes que són objecte de modificació per la Llei de mesures fiscals i financeres que acompanya la Llei de pressupostos i de la taxa per la venda dels impresos subministrats per l'Agència Tributària de Catalunya.
Donar publicitat a les taxes amb caràcter general dels Departaments de la Generalitat de Catalunya i del Departament d'Economia i Coneixement, que s'especifiquen a l'annex d'aquesta Ordre.
- Fotocòpies estàndard, en full DIN A4: 0,05 euros/unitat.
- Fotocòpies en full DIN A3: 0,15 euros/unitat.
Taxa per la presentació simultània d'un nombre superior a deu escrits o documents en els registres administratius de la Generalitat adreçats a altres administracions públiques (article 2.4-4 del Text refós de la Llei de taxes i preus públics de la Generalitat de Catalunya)
a) Servei o activitat que merita la taxa: la presentació, per una mateixa persona en un mateix dia i en una mateixa oficina de registre administratiu de la Generalitat, d'un nombre superior a deu escrits i documents adreçats a altres administracions públiques.
L'import de la quota per a cada document és de 5 euros.
Taxa per la venda d'impresos (article 2.3-5 del Text refós de la Llei de taxes i preus públics de la Generalitat de Catalunya; Ordre ECO/24/2014, de 31 de gener, per la qual s'aprova el model d'autoliquidació 045; i Ordre ECO/60/2014, de 5 de març, per la qual s'aproven els models d'autoliquidació dels tributs gestionats per l'Agència Tributària de Catalunya).
a) Servei o activitat que merita la taxa: subministrament dels impresos d'autoliquidació.
Taxa per l'expedició de certificacions oficials de l'Institut d'Estadística de Catalunya (article 6.4-5 del Text refós de la Llei de taxes i preus públics de la Generalitat de Catalunya)
La quota de la taxa es fixa en 26,25 euros per certificació.
d) Exempció de la quota: estan exempts de pagar la taxa els departaments de la Generalitat de Catalunya.
Taxa per la prestació del servei de resultats específics d'estadístiques d'interès de la Generalitat (article 6.6-6 del Decret legislatiu 3/2008, de 25 de juny)
c) Quota: la quota de la taxa es determina multiplicant les hores de dedicació del personal estadístic a la prestació del servei sol·licitat pel preu hora de dedicació del personal estadístic, que és de 63,00 euros l'hora.
d) Exempció de la quota: estan exempts de pagar la taxa els òrgans estatutaris i l'Administració de la Generalitat i els òrgans, organismes i ens públics que en depenen o hi estan vinculats.
e) Bonificació de la quota: poden gaudir d'una bonificació del 50 % de la quota resultant les altres administracions públiques de Catalunya i els ens que depenen d'aquestes administracions o que hi estan vinculats.
Taxa per la verificació prèvia a l'admissió de valors a negociació exclusivament als mercats de valors situats a Catalunya (article 6.2-5 del Text refós de la Llei de taxes i preus públics de la Generalitat de Catalunya)
Si la quota que resulta d'aplicar el tipus de gravamen és superior a 26.942,45 euros, en el cas d'emissions de renda variable, o de 12.124,10 euros, en el cas de valors de renda fixa, s'ha d'aplicar una quota fixa màxima de 26.942,45 euros i 12.124,10 euros, respectivament.
Si la quota que resulta d'aplicar el tipus de gravamen és inferior a 2.136,65 euros, en el cas d'emissions de valors de renda variable, o de 1.256,85 euros, en el cas de valors de renda fixa, s'ha d'aplicar una quota fixa mínima de 2.136,65 euros i 1.256,85 euros, respectivament.
Taxa per a la verificació prèvia a l'emissió de valors que seran admesos a negociació exclusivament als mercats de valors situats a Catalunya (article 6.3-5 del Text refós de la Llei de taxes i preus públics de la Generalitat de Catalunya)
No obstant això, si la quota que resulta d'aplicar el tipus de gravamen és superior a 87.636,90 euros, en el cas d'emissions de renda variable, o de 52.582,15 euros, en el cas de valors renda fixa, s'ha d'aplicar una quota fixa màxima de 87.636,90 euros i 52.582,15 euros, respectivament.
Per als fullets presentats com a conseqüència de la modificació de valors en circulació que suposen una disminució del valor nominal d'aquests valors, suplements o modificacions de fullets d'emissió registrats que no afecten el valor nominal de l'emissió o emissions, excepte fullets incomplets: 204,85 euros.
Taxa per la realització de valoracions prèvies en l'àmbit dels tributs que gestiona la Generalitat de Catalunya (article 6.5-4 del Text refós de la Llei de taxes i preus públics de la Generalitat de Catalunya)
a) Servei o activitat que merita la taxa: realització de la valoració de rendes, productes, béns, despeses i altres elements del fet imposable a sol·licitud de la persona interessada amb caràcter previ a la realització del fet imposable corresponent, en l'àmbit de l'impost sobre transmissions patrimonials i actes jurídics documentats i de l'impost sobre successions i donacions.
Taxa per la prestació de serveis en matèria de jocs i apostes (article 15.1-4 del Text refós de la Llei de taxes i preus públics de la Generalitat de Catalunya)
Emissió de documents d'homologació de material de joc o inscripció en el Registre de models: 237,35 euros.
Inscripció en els registres i autorització d'empreses de joc: 296,25 euros.
Modificacions de les condicions d'inscripció i autorització d'empreses de joc: 59,10 euros.
Emissió de documents professionals: 35,20 euros.
Modificació d'autoritzacions de constitució i funcionament de locals i establiments de jocs: 59,10 euros.
Expedició i duplicats de permisos d'explotació: 118,30 euros.
Diligències relatives a la tramitació de la instal·lació o l'emplaçament i als permisos per l'explotació de les màquines recreatives i d'atzar, i diligències relatives als llibres: 59,10 euros.
Examen d'expedient d'autoritzacions o de comunicacions de rifes, tómboles, combinacions aleatòries i apostes: 59,10 euros.
Expedició de duplicats: 50 % de la quota.
Expedició de permís d'explotació per substitució amb emplaçament: 236,00 euros.
Expedició de permís d'explotació amb emplaçament: 177,15 euros.
Obtenció de l'habilitació com a entitat d'inspecció o com a laboratori d'assaigs: 1.185,95 euros.
Per assaigs previs d'homologació de màquines recreatives dels tipus B, C i, potestativament, del tipus A: 353,15 euros.
Per a l'autorització d'altres elements i material de joc i apostes o per inspeccions tècniques per renovar permisos d'explotació de màquines recreatives i d'atzar: 242,45 euros.
Per la comprovació del funcionament correcte dels aparells i els materials de joc i apostes: 315,80 euros.
Per la inspecció i el control tècnic de les instal·lacions, d'acord amb el que estableix l'article 20.3 de la Llei 1/1991, del 27 de febrer, reguladora del règim sancionador en matèria de joc: 353,15 euros.
Per l'autorització, modificació i cancel·lació d'interconnexions de màquines recreatives amb premi i d'atzar: 119,35 euros.
Taxa per a la prestació de serveis de l'Agència per a la Qualitat del Sistema Universitari de Catalunya (article 27.1-5 del Text refós de la Llei de taxes i preus públics de la Generalitat de Catalunya)
a) Servei o activitat que merita la taxa: prestació que fa l'Agència per a la Qualitat del Sistema Universitari de Catalunya de les activitats o els serveis que es consignen.
b) Òrgan gestor: Agència per a la Qualitat del Sistema Universitari de Catalunya
Per l'emissió dels informes pertinents per a la contractació de professorat lector: 53,05 euros.
Per l'emissió de les acreditacions de recerca, per accedir a la categoria de professor agregat o de recerca avançada, per accedir a la categoria de catedràtic: 84,00 euros.
Per l'avaluació de l'activitat investigadora del personal docent i investigador funcionari i contractat i dels investigadors de les universitats públiques: 52,50 euros.
Per l'avaluació de l'activitat investigadora del personal docent i investigador de les universitats privades: 84,00 euros.
Per l'emissió de l'informe previ a l'autorització dels centres que es vulguin establir a Catalunya per impartir, sota qualsevol modalitat, ensenyaments que condueixen a l'obtenció de títols d'educació superior universitària no homologats als títols universitaris oficials: 1.575,00 euros.
Per l'emissió dels duplicats dels informes, de les acreditacions i de les avaluacions a què fa referència aquest article: 15,90 euros."
Taxa per la realització de les proves d'accés a la universitat (article 27.2-5 del Text refós de la Llei de taxes i preus públics de la Generalitat de Catalunya)
b) Fase específica: 12,75 euros per cada exercici del qual s'examina l'estudiant.
1.2.2 Prova d'accés a la universitat per a més grans de vint-i-cinc anys: 63,55 euros.
1.2.3 Prova d'accés a la universitat per a més grans de quaranta-cinc anys: 63,55 euros.
Bonificació en quota (apartat 3 de l'article 1.2-7 del Decret legislatiu 3/2008, de 25 de juny)
El ciutadà, si fa la sol·licitud per mitjans electrònics, gaudeix d'una bonificació del 10 % de la quota de la taxa, quan la presentació de la sol·licitud corresponent es pot fer de manera presencial o per mitjans electrònics.